Østfold Fuglehundklubb

Årsberetning 2014



*Hvor tok dem veien …..*

[](http://www.royalcanin.no/)

## Styre og komiteer

Leder: Gry Eriksen

Nestleder/sekretær: Freddy Antonsen

Styremedlemmer: Unn Johannessen (kasserer)  
 Thomas André Svensen  
 Tor Arne Hansen  
 Vidar Antonsen  
 Ole Petter Finess

Varamedlemmer: Dan Karlsen Wang  
 Vidar Magnussen

Valgkomite: Lone Gudim (leder)  
 Jørn Johnsen (medlem)  
 Are Fraugerud (medlem)  
 Paal Olaussen (varamedlem)

Revisorer: Per Øyvind Vegsgård  
 Terje Kristiansen

Komite For Utmerkelser: Per Andersrød  
 Vidar Antonsen  
 Hagbart Jakobsen

Æresmedlemmer: Ragnvald Thomassen  
 Hagbart Jakobsen  
 Vidar Antonsen  
 Per Andersrød

Gullmerkeinnehaver Ragnvald Thomassen  
 Hagbart Jakobsen  
 Vidar Antonsen  
 Per Andersrød  
 Knut Bjørge Hansen  
 Karl Andersrød  
 Rune Kjøniksen  
 Are Fraugerud  
 Finn Trana  
 Jan Stordahl  
 Tor Arne Hansen

Jaktprøvekomite: Freddy Antonsen

Utstillingskomite: Thomas Svensen

Farm: Rune Kynningsrud

Terreng: Per Dahle

Aktiviteter: Ole Petter Finess

Hjemmeside: Vidar Magnussen

Lokalt dommerutvalg: Terje Berntsen

## Medlemmer

Det var pr. 31.12.2014 **285 medlemmer** i klubben, noe som er en liten økning fra 2013. Er fortsatt en positiv utvikling i antall medlemmer, noe vi setter pris på.

## Styremøter

Styret har i 2014/2015 avholdt 9 styremøter.

## NKK/FKF

Gry Eriksen og Fredrik Weberg-Larsen representerte klubben på Fuglehundtinget, som i år ble avholdt i Fredrikstad, og hvor ØFK var vertskap. Det ble etter en aktiv dag på tinget, en liten omvisning i Gamlebyen. Arrangementet anses som vellykket. Det henvises for øvrig til FKF`s sine hjemmesider, hvor referatet ligger.

Gry Eriksen representerer klubben i Samordningsutvalget for lavland.

Tom Erik Øygard representerer klubben i Dommerutvalget, da Terje Berntsen har fratrådt.

## Utstillingen

I år ble vår utstilling avholdt i parken på Hafslund Hovedgård.   
Dommere var Wence Eikeseth og Oscar W. Nilssen.

Utstillingen ble i 2014 vunnet av B Vanity Pauline, eier Hallgeir Bergh og Gitte Hjorth Sørensen.

I årets apportkonkurranse gikk Buskogens Daisy med eier Thomas Svensen av med seieren.

Thomas Svensen og alle rundt som hjalp til, gjorde at dette ble et meget vellykket arrangement.

## Aversjonsdressur sau

Startet opp på våren under ledelse av Freddy Antonsen med medhjelpere. Sauetestene ble avholdt på samme sted som året før, hos Ivar Grimstad i Seppoveien, Rolvsøy.   
Det ble gjennomført 1. gangs test på 29 hunder, og fornyede bevis på 54 hunder fordelt på 10 kvelder. Takk til alle som bidro her.

## Dressurtreningen på Kalnes

I løpet av 2013 fikk klubben utdannet en rekke nye instruktører. De fleste av disse fikk prøvd seg de første 3-4 månedene som ledere på de ukentlige dressursamlingene på Kalnes. Deltakelsen varierte fra 6-20.

Rett før jul startet samme tilbudet opp igjen, med Jan Stordahl og Gry Eriksen som aktivitetsledere. Bra oppmøte, og flott med mange nye fjes! Tilbudet fortsetter utover vinter/våren 2015, men da også på Hafslund Hovedgård annen hver uke i tillegg til Kalnes.

**Apport-kurs**

11 fornøyde medlemmer deltok på kurset hvor Arild Walter Hansen, Wenche  
Hansen og Thomas Svensen var instruktører. 10 besto testen og fikk bevis.

**Kurs i klipp, stell og utstillingsteknikk**

Her var det 8 deltakere som fikk kyndig instruksjon avHilde Albeck og Thomas Svensen. Erfaring til senere kurs: Skulle gjerne hatt en dag til med utstillingsteknikk

**Treningstur til Krogstad/Säffle i august**

Det var i år rundt 20 deltakere på denne turen, og det var en fin anledning til å trene hund samtidig som vi ble bedre kjent med våre medlemmer. Mye erfaring ble utvekslet.

**Utdanning**

Klubben startet høsten 2013 med å utdanne dommere. Det er en lang og krevende prosess. Våre kandidater anser man å være ferdig utdannet høsten 2015. Vi ønsker kandidatene lykke til videre med utdanningen sin.

## Treningsterrenget på Kalnes

Den organiserte treningen på Kalnes er også i 2014 meget populær. Det er mange som benytter seg av tilbudet, både onsdag og lørdag formiddag. Det gir en fin mulighet til trening, samt mange hyggelige, sosiale stunder. Jan Stordahl er drivkraften bak denne aktiviteten.

## Dressurområde

Klubben har også i år disponert dressurområde hos Fredrikstad Hundepensjonat i perioden 1/4 - 10/9, noe som har vært flittig benyttet av mange av klubbens medlemmer. Et flott tilbud som stadig flere vet å benytte seg av i båndtvangsperioden.

## Jaktprøvene

ØFK1 og ØFK2 ble i år arrangert i flotte omgivelser fra Hafslund Hovedgård.

Prøve 1, med VK kval på fredag og finale lørdag, ble vunnet av Agneta Andersson med IS Red Garlic Epixe som også fikk Cacit. UK og AK alle 3 dager med mange gode premieringer. Været viste seg fra sin beste side og deltagerne var fornøyde.

Jegermiddag på låven ble en trivelig kveld med lapskaus, flatbrød og godt drikke.

Prøve 2, med en-dags VK på søndag, ble vunnet av Ulrik Myrhaug med IS Red Garlic Pralin. UK og AK ble avholdt alle 3 dagene. Også denne helgen må betegnes som vellykket med tanke på antall premieringer.

## Svenskematchen

**Klar seier på bortebane.**

I år var det våre venner i VSFK som var arrangør. Etter en flott dag på fantastiske marker i Varberg, stod vi igjen med følgende resultat:

**UK:**

P Viking ( Jannice ) som vant Unghundpokalen

**AK:**

ES Maja ( Tor Arne Hansen ) som vant Tigerfatet

Totalt fikk vi 114,5 poeng mot svenskenes 93 poeng, noe vi var meget fornøyd med.

Mottakelsen og det hyggelige vertskapet vi møtte i VSFK skal man lete lenge etter, og middagen på kvelden ble en perfekt avslutning på en drømmeweekend.

## Klubbmesterskapet

Trening, julebord og klubbmesterskapet ble lagt til Krokstad Herregård i Säffle. Det var påmeldt 27 deltakere. Resultatene ble som følger:

**UK**  
  1. B Thea, Trond Guttormsen  
  2. KV Rampens Flax, Nina Smidtsrød  
  3. B Litje Åsens Inox, Roar Sætervold

**AK**

**1. Rampen’s** Xtra, Jostein Grav  
  2. ES Toffen, Eldbjørg Frank  
  3. IS Mia, Vidar Magnussen

Arrangementsleder var Roald Larsen, sekretær Per Dahle. Vi takker for solid innsats!

## Medlemsmøter

Det ble i 2014 arrangert to medlemsmøter:

Mai, med tema:

**«Forebygging av skader, korrekt trening av hund»**, med veterinær Rannveig Boman som foredragsholder. Det var ca 30 frammøtte.

November, med tema:

**«Preging av valper / dressur av unghund: Kan unghunden bli utbrent?»**, med Gunhild Stokkebekk Bruheim. 35 medlemmer møtte opp

**Romjulstreff**

Ble arrangert i flott treningsterreng i Skjeberg. Hele 18 hunder fikk en flott dag sammen med fører i fint vintervær. Grillen ble tent til lunsj. Aktivitetskomiteen har fått gode tilbakemeldinger på dette arrangementet, som bør bli en fin juletradisjon i klubben.

## Fugl / farm

Viltstellet har også i 2014 blitt håndtert på en utmerket måte av Rune Kynningsrud og hans mange medhjelpere. Vi har ikke vært noe plaget av uforutsette situasjoner, noe vi er svært fornøyd med.

Farmen på Bjørnland har blitt påkostet med et nytt tak i 2014. Vi har fått mange gode tilbakemeldinger om sprek fugl fra prøvedeltagerne, og det er vi stolte av.

## Økonomi

Økonomien i Østfold Fuglehundklubb er fortsatt sunn, og vi har god likviditet. Det er en positiv utvikling på våre aktiviteter, noe som medfører at de går i balanse. Men våre

hovedaktiviteter som er jaktprøver og utstilling, med tilhørende sponsorinntekter, gjør at klubben har et solid resultat å vise til. Det henvises for øvrig til regnskap for 2014.

## Andre saker av viktighet

Det har i 2014 vært både treningstur og avholdt klubbmesterskap på Krokstad. Som alltid har det vært flotte områder, og hyggelige sammenkomster. Håper at dette også vil være en mulighet i fremtiden, selv om Geir Kjellmann, som var vår kontaktperson, har valgt å slutte.

Øfk har også i 2014 gått til innkjøp av en brakke hvor vi nå oppbevarer alt utstyret vårt i. Den er plassert på farmen ved Solli, og vi har hatt en innsats på å samle inn diverse rekvisita. Dette vil gjøre at vi får en bedre oversikt over våre eiendeler.

Medlemsmassen i klubben har steget noe også det siste året, og mange av disse er førstegangs hundeeiere og prøvedeltakere, noe som er svært gledelig. Dette forplikter, og vi som klubb må ta godt vare på disse, med gode aktiviteter, kurs og tilbud. Dette må vies stor oppmerksomhet i klubbdriften for neste periode.


Aktivitetskomiteen har meget godt driv i sine aktiviteter for tiden, noe som anses som en av de viktigste oppgavene til ØFK i 2015

Styret vil til slutt takke alle bidragsytere for en flott innsats for klubben vår. Selv om vi vet at det til tider kan være stor slitasje på enkelte av våre nøkkelpersoner, håper vi at dere alle trives i vår «dugnadsklubb», og at vi i felleskap også gleder oss til fremtidige oppgaver.

Tusen takk til alle som har bidratt!

Sarpsborg, 14. februar 2015

På vegne av styret i Østfold Fuglehundklubb

  
Gry Eriksen  
Leder